# name
Matemàtics catalans. Lluís A. Santaló: de Girona a l'Argentina. (2019)

# metadata.dc.description[].value
Material elaborat pel CRAI Biblioteca de Matemàtiques

# metadata.dc.description.abstract[].value
Lluís Antoni Santaló i Sors (Girona, 9 d'octubre de 1911 – Buenos Aires, 22 de novembre de 2001) va ser un destacat matemàtic i divulgador català, especialista en geometria integral i en didàctica de les matemàtiques.

 

Com tants coetanis, va haver d'exiliar-se l'any 1939 a causa de la victòria franquista. El 12 d'octubre d'aquell mateix any arribava a Buenos Aires i ben aviat, gràcies a Julio Rey Pastor, començaria a exercir la docència a la Universidad Nacional del Litoral, a Rosario.

 

Junt amb altres exiliats —Pere Pi Calleja, Ernest Corominas i Beppo Levi, aquest darrer expulsat de la Itàlia feixista a causa de la seva condició de jueu— impulsarien la creació d'una escola matemàtica argentina que ben aviat influiria a tota l'Amèrica Llatina.

 

A partir dels anys 50 començarien els nombrosos reconeixements a l'Argentina i més tardanament, a partir dels 70, a l'Estat espanyol, però fou a partir dels anys 60 que Santaló començà a centrar el seu interès en la didàctica de les matemàtiques, abraçant els postulats de la matemàtica moderna i adquirint fama de gran docent.

# metadata.dc.rights[].value
cc-by (c) Universitat de Barcelona. CRAI, 2019

# metadata.dc.subject.other[].value
Santaló, Luis A. (Luis Antonio), 1911-2001

# metadata.dc.subject.other[].value
Universitat de Barcelona. CRAI Biblioteca de Matemàtiques

# metadata.dc.title[].value
Matemàtics catalans. Lluís A. Santaló: de Girona a l'Argentina. (2019)